title: ألمانيا لغربية
text: ألمانيا لغربية (ب )، رسمياً لجمهورية لفيديرالية لألمانية (ب ) بلاد لي كانت موجودة ف ؤروپا مابين 23 ماي 1949 و 3 أكتوبر 1990، التاريخ لي توحّدات فيه معا ألمانيا الشرقية باش يكوّنو ألمانيا لي كانعرفو دابا. ف لوقت ديال لحرب لباردة، كانت ألمانيا لغربية طرف من لكتلة لغربية، و تشكّلات مورا لحرب لعالمية الجاوجة من 11 جهة لي كانو شادّينهوم الدول لحولافا، لميريكان، لمملكة لمتحدة و فرانسا.
  
  لعاصمة ديال ألمانيا لغربية كانت ف مدينة بون، و داكشي علاش شي مرات هاد لبلاد كاتسمّى جمهورية بون. ف لبدية، ألمانيا لغربية كانت كاتطالب ب جميع لأراضي ديال ألمانيا، ب عتيبارها لوريت الشرعي ديال الرايخ لألماني (1871 تال 1945). ف 1952، تلاتة ديال الجهات د ألمانيا توحدو باش يشكلو جهة وحدة لي هيّا باضن ڤورتمبيرڭ، و ف 1957، نضمّات زارلاند كا جهة، بعدما كانت منطقة تابعة ل فرانسا ب سميت محمية زار. ب لإضافة ل هاد 10 د الجهات، كانت برلين لغربية كاتّعتابر الجهة نمرة 11 ب حكم لواقع. حيت وخا قانونياً كان كيسيّرها مجلس لحولافا د لمراقبة، سياسياً كانت كاتّبع ل ألمانيا لغربية، و عندها تمتيلية مباشرة ؤلا لامباشرة ف لمؤسسات ديالها.
  
  بعدما طاح لحيط د برلين، و توحّدو الجوج طروفا د ألمانيا، الدولة الجديدة تّعتابرات ستيمرارية ديال ألمانيا لغربية، حيت عندها نفس التقافة السياسية، التوجهات لي غادية معا لكتلة لغربية، و التمتيليات ف لمونضمات الدولية. يعني نقدرو نڭولو بلي ألمانيا لغربية توسعات و ضمات لأراضي ديال ألمانيا الشرقية.
  
  عيون لكلام 
  
  بلدان ما بقاتش
  تاريخ د ألمانيا
  تاريخ د ؤروپا